***One Piece*** (ワンピース, *Wan Pīsu*?) je japanska manga piratska serija fantastike koju je napisao i ilustrirao Eiichiro Oda. Serijalizirana je u Shueishinom *Weekly Shōnen Jump* časopisu od 19. VII 1997. a do danas je objedinjena u ukupno 82 svezaka. *One Piece* slijedi avanture Monkija D. Lufija(eng. Monkey D. Luffy), mladića koji dobiva sposobnosti gumenog tijela nakon što je slučajno pojeo "djavolje voće". Zajedno sa neskladnom skupinom pirata, zvani "pirati slamnatog šešira", Luffy istražuje ocean u potrazi za najvećim blagom svijeta poznato kao "One Piece" kako bi postao sljedeći kralj pirata.

Manga je adaptirana u OVA koju je producirao Production I.G 1998. kao i anime seriju koju je producirao Toei Animation, koja je počela sa emitiranjem u Japanu 1999. te je do danas iznjedrila preko 1000 epizoda, što ju čini jednom od najdužih anime serija u historiji. Dodatno, Toei je razvio 13 animiranih filmova, dvije OVE, i pet TV specijala. Od franšize, tu su i kartaške igre i video igre. Mangu je na engleski jezik preveo i na tržište Sjeverne Amerike objavio Viz Media, u Ujedinjenom Kraljevstvu Gollancz Manga a u Australiji Madman Entertainment. Anime seriju je licencirao 4Kids Entertainment i Funimation od 2007.

*One Piece* je dobio široke pohvale kritičara, većinom zbog razvoja likova, dizajna i humora. Nekoliko svezaka mange razbili su izdavačke rekorde, uključujući i najveći opseg tiska bilo koje knjige u Japanu do tada. Manga je rasprodana u 320 milijuna primjeraka diljem svijeta, što ju čini najprodavanijom mangom u historiji Japana.

Glasovne uloge
--------------

* Mayumi Tanaka - Monkey D. Luffy
* Akemi Okamura - Nami
* Hiroaki Hirata - Sanji
* Ikue Ohtani - Tony Tony Chopper
* Kappei Yamaguchi - Usopp
* Kazuki Yao - Franky
* Kazuya Nakai - Roronoa Zoro
* Misa Watanabe - Vivi Nefertari / Miss Wednesday
* Yūko Kobayashi - Nico Robin (epizode 299-319)
* Yuriko Yamaguchi - Nico Robin / Miss Allsunday

Odjek
-----

2000. u časopisu *Animage*, *One Piece* se našao na 20. mjestu na listi najboljih anime ostvarenja godine, sa 59 glasa. Uz to, prva epizoda se našla na 13. mjestu na listi najboljih anime epizoda godine. Glavni junak Luffy se našao na 14. mjestu na listi 20 najboljih muških anime likova godine.

2001. u istom časopisu *One Piece* se već našao na 8. mjestu na listi najboljih anime ostvarenja godine, ovog puta sa 166 glasa. Uz to, epizode 36 i 24 su se našle na 15. i 19. mjestu na listi najboljih anime epizoda godine. Najomiljeniji muški anime lik te serije postao je Zoro koji je završio na 9. mjestu sa 108 glasova, a najomiljeniji ženski anime lik postala je Nami sa 108 glasova, što ju je svrstalo na 6. mjesto.

2002. serija je spala na 16. mjesto na listi najboljih anime ostvarenja godine, ovog puta sa 72 glasa. Epizode 86 i 89 su se našle na 9. i 15. mjestu na listi najboljih anime epizoda godine.

2003. serija je sakupila manje glasa (64), ali se ipak popela na 7. mjesto na listi najboljih anime ostvarenja godine. Epizode broj 129 i 90 su se našle na 11. i 13. mjestu na listi najboljih anime epizoda godine. Najomiljeniji muški anime lik serije postao je Sanji sa 29 glasa, što mu je osiguralo 19. mjesto, a najomiljeniji ženski lik Nico Robin, koja je sa 31 glasom završila na 20. mjestu na listi najomiljenijih ženskih anime likova godine.

2004. serija je sakupila više glasova (96), ali je zbog jake konkurencije završila tek na 16. mjestu na listi najboljih anime ostvarenja godine. Po prvi puta, nijedna epizoda serije nije ušla u popis 20 najboljih anime epizoda godine.

*TV Asahi* je 2005. objavio dvije liste "100 najboljih animiranih TV ostvarenja". *One Piece* se našao i na jednoj i na drugoj: na listi koja je sastavljena prema anketi provedenoj diljem nacije, našao se na 21. mjestu, dok se na drugoj listi, sastavljenoj prema web glasanju, našao na visokom četvrtom mjestu.

> Započnimo s malo matematike. 450 epizoda, od kojih svaka traje otprilike 30 minuta, nas dovodi do 13.500 minuta, uz moju skromnu procjenu. Postoje 1.440 minute u jednom danu, što bi značilo da bi vam trebalo devet dana da stignete do najnovije epizode *One Piecea* ako bi počeli od prve epizode i nikada ne bi spavali. Ovo zazhtijeva krajnju posvećenost da se stigne tako daleko: takvu posvećenost da je, zapravo, besmisleno pitati me što mislim o ovoj seriji. Brojevi ne mogu lagati: volio sam ju. Posvetio sam pola godine svojeg slobodnog vremena između posla i sveučilišta ovom animeu, i on je bio dosljedno uvijek vrhunac mog tjedna... Ovo je *creme de la creme* shounen serija, i dosegnula je zenit onoga što anime može ostvariti nekoliko puta iznova... Dva primjera se ističu: sezona Alabasta i CP9 Saga. Sezona Alabasta započinje nedugo nakon što je jezgra ekipe okupljena i traje preko 50 epizoda. To je velika, sočna priča sa zavjerama i tajnim identitetima, pobunama i spletkarenjem, te ima jednog od najučinkovitijih zlikovaca koje sam ikada vidio u animeu. Nadvisuje ju jedino mnogo epizoda kasnije epska sezona CP9 Saga. Ova obuhvaća stotinu epizoda te je emotivnije iskustvo, te u njoj gusari 'slamnatog šešira' pokazuju najviše rasta. Doista mislim kada kažem da *One Piece* posjeduje taj neuhvatljiv "duh animea". Kao serija, priča ima snažan odjek kojeg gradi od epizode do epizode, te demonstrira opsežno planiranje sezona nekoliko stotina epizoda unaprijed. jedna je od rijetkih serija koje se jedino mogu ostvariti u animiranom formatu, i ima takav učinak zbog svoje ekstremne dužine. I možda je još daleko od toga da završi.
> 
> – Bradley Meek

Izvori
------

1. ↑  „One Piece (TV)". Anime News Network.
2. ↑  „22nd Anime Grand Prix (2000)". Animage. juni 2000. Arhivirano iz originala na datum 2014-10-06. Pristupljeno 2015-08-17.
3. ↑  „23nd Anime Grand Prix (2001)". Animage. juni 2001. Arhivirano iz originala na datum 2014-10-06. Pristupljeno 2015-08-17.
4. ↑  „24th Anime Grand Prix (2002)". Animage. juni 2002. Arhivirano iz originala na datum 2014-10-06. Pristupljeno 2015-08-17.
5. ↑  „25th Anime Grand Prix (2003)". Animage. juni 2003. Arhivirano iz originala na datum 2014-10-08. Pristupljeno 2015-08-17.
6. ↑  „26th Anime Grand Prix (2004)". Animage. juni 2004. Arhivirano iz originala na datum 2014-10-06. Pristupljeno 2015-08-17.
7. ↑  „Japan's Favorite TV Anime". Anime News Network. 12.10. 2006.
8. ↑  „TV Asahi Top 100 Anime Part 2". Anime News Network. 23.9. 2005.
9. ↑  Bradley Meek. „One Piece". THEM Anime Reviews.

Eksterni linkovi
----------------

***One Piece*** na Wikimedijinoj ostavi

* *One Piece* na IMDb-u
* Službeni anime website na Funimation
* *One Piece* (manga) na Anime News Network enciklopediji ()